CELEX: 32005D0745
Language: hr
Date: 2005-10-21 00:00:00
Title: 2005/745/EZ: Odluka Komisije od 21. listopada 2005. o izmjeni Odluke 2005/734/EZ o utvrđivanju biosigurnosnih mjera za smanjenje rizika od prijenosa jako patogene influence ptica koju uzrokuje tip A virusa influence podtip H5N1 s ptica koje žive u divljini na perad i druge ptice koje se drže u zatočeništvu te o predviđanju sustava ranog otkrivanja u područjima koja su u posebnom riziku (priopćena pod brojem dokumenta C(2005) 4199)  Tekst značajan za EGP

03/Sv. 51
            
            
               HR
            
            
               Službeni list Europske unije
            
            
               64
            
         32005D0745
   
               L 279/79
            
            
               SLUŽBENI LIST EUROPSKE UNIJE
            
         ODLUKA KOMISIJE
   od 21. listopada 2005.
   o izmjeni Odluke 2005/734/EZ o utvrđivanju biosigurnosnih mjera za smanjenje rizika od prijenosa jako patogene influence ptica koju uzrokuje tip A virusa influence podtip H5N1 s ptica koje žive u divljini na perad i druge ptice koje se drže u zatočeništvu te o predviđanju sustava ranog otkrivanja u područjima koja su u posebnom riziku
   (priopćena pod brojem dokumenta C(2005) 4199)
   (Tekst značajan za EGP)
   (2005/745/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 90/425/EEZ od 26. lipnja 1990. o veterinarskim i zootehničkim pregledima koji se primjenjuju u trgovini određenim živim životinjama i proizvodima unutar Zajednice s ciljem uspostave unutarnjeg tržišta (1), a posebno njezin članak 10. stavak 4.,
   budući da:
   
               (1)
            
            
               Influenca ptica je zarazna virusna bolest peradi i ptica koja uzrokuje uginuća i smetnje koje mogu brzo poprimiti epizootske razmjere te postati ozbiljna prijetnja zdravlju životinja i ljudi i osjetno smanjiti dobit od uzgoja peradi. Postoji opasnost da se uzročnik bolesti unese putem međunarodne trgovine živom peradi i proizvodima od peradi.
            
         
               (2)
            
            
               Jako patogena influenca ptica koju uzrokuje tip A virusa influence podtip H5N1 nedavno je potvrđena u trećim zemljama u susjedstvu Zajednice. Posredni dokazi i podaci o molekularnoj epidemiologiji čvrsto ukazuju na mogućnost da virus influence ptica šire ptice selice.
            
         
               (3)
            
            
               Radi praćenja stanja u državama članicama, Komisija je donijela Odluku 2005/732/EZ od 17. listopada 2005. o odobravanju programa za provedbu pretraživanja influence ptica u peradi i divljih ptica od strane država članica tijekom 2005., te o utvrđivanju pravila za izvješćivanje i kvalificiranost za financijsko sudjelovanje Zajednice u troškovima provedbe tih programa (2).
            
         
               (4)
            
            
               Radi smanjenja rizika od unošenja jako patogene influence ptica koju uzrokuje tip A virusa influence podtip H5N1 preko divljih ptica na peradarske farme i druge prostore gdje se drže ptice u zatočeništvu, usvojena je Odluka Komisije 2005/734/EZ od 19. listopada 2005. o utvrđivanju biosigurnosnih mjera za smanjenje rizika od prijenosa jako patogene influence ptica koju uzrokuje tip A virusa influence podtip H5N1 s ptica koje žive u divljini na perad i druge ptice koje se drže u zatočeništvu te o predviđanju sustava ranog otkrivanja u područjima koja su u posebnom riziku (3).
            
         
               (5)
            
            
               Sukladno toj Odluci države članice trebaju odrediti pojedina gospodarstva na kojima se uzgaja perad ili druge ptice koje se drže u zatočeništvu i koja se prema epidemiološkim i ornitološkim podacima trebaju uzeti u obzir kao gospodarstva koja su naročito u riziku od tipa A virusa influence ptica podtipa H5N1 koji šire divlje ptice.
            
         
               (6)
            
            
               Radi približavanja nove sezone seobe divljih ptica u Zajednici te izvještaja u vezi s novim izbijanjima influence ptica u trećim zemljama u susjedstvu Zajednice primjereno je ojačati i prema potrebi dopuniti mjere Zajednice koje su na snazi na temelju Odluke 2005/734/EZ kako bi se ublažio rizik od širenja influence ptica.
            
         
               (7)
            
            
               Odluku 2005/734/EZ treba stoga na odgovarajući način izmijeniti.
            
         
               (8)
            
            
               Države članice moraju do 5. studenoga 2005. obavijestiti Komisiju o mjerama poduzetim kako bi se osigurala pravilna provedba ove Odluke.
            
         
               (9)
            
            
               Mjere utvrđene ovom Odlukom u skladu su s mišljenjem Stalnoga odbora za prehrambeni lanac i zdravlje životinja,
            
         DONIJELA JE OVU ODLUKU:
   Članak 1.
   Odluka 2005/734/EZ mijenja se kako slijedi:
   
               1.
            
            
               Dodaje se sljedeći članak 2.a:
               „Članak 2.a
               Dodatne mjere za ublažavanje rizika
               1.   Države članice na područjima njihova teritorija za koja je utvrđeno da su posebno u riziku od unosa influence ptica u skladu s člankom 1. stavkom 1. osiguravaju ispunjenje sljedećih uvjeta:
               
                           (a)
                        
                        
                           držanje peradi na otvorenom zabranjuje se bez nepotrebnog odlaganja; međutim, nadležno tijelo može dopustiti držanje peradi na otvorenom pod uvjetom da se perad opskrbljuje hranom i vodom u zatvorenom prostoru ili ispod nadstrešnice koja dovoljno otežava slijetanje divljih ptica te tako sprječava njihov kontakt s hranom ili vodom namijenjenom peradi;
                        
                     
                           (b)
                        
                        
                           spremnici vode na otvorenom, potrebni za neke vrste peradi u svrhu dobrobiti životinja, dovoljno su zaštićeni mrežom od divljih ptica vodarica;
                        
                     
                           (c)
                        
                        
                           perad se ne opskrbljuje vodom iz površinskih spremnika koji su dostupni divljim pticama, osim ako je takva voda obrađena na način koji osigurava inaktivaciju mogućeg virusa;
                        
                     
                           (d)
                        
                        
                           zabranjuje se upotreba ptica iz reda Anseriformes i Charadriiformes kao mamaca u vrijeme lova na ptice; međutim, te se ptice mogu pod strogim nadzorom nadležnog tijela upotrijebiti kao mamci za privlačenje divljih ptica namijenjenih uzorkovanju u okviru programa nadziranja koji je određen u Odluci 2005/732/EZ.
                        
                     2.   Države članice osiguravaju zabranu okupljanja peradi i ostalih ptica na tržnicama, priredbama, izložbama i kulturnim događanjima; međutim, nadležno tijelo može odobriti okupljanja peradi i drugih ptica koje se drže u zatočeništvu na takvim mjestima, pod uvjetom da su rezultati procjene rizika povoljni.”
            
         
               2.
            
            
               Datum „31. siječnja 2006.” u članku 4. mijenja se u „1. prosinca 2005.”
            
         Članak 2.
   Države članice odmah poduzimaju potrebne mjere za usklađivanje s ovom Odlukom te ih objavljuju. One o tome odmah obavješćuju Komisiju.
   Članak 3.
   Ova je Odluka upućena državama članicama.
   
      Sastavljeno u Bruxellesu 21. listopada 2005.
      
         
            Za Komisiju
         
         Markos KYPRIANOU
         
            Član Komisije
         
      
   
   
      (1)  SL L 224, 18.8.1990., str. 29. Direktiva kako je zadnje izmijenjena Direktivom 2002/33/EZ Europskog parlamenta i Vijeća (SL L 315, 19.11.2002., str. 14.).
   
      (2)  SL L 274, 20.10.2005., str. 95.
   
      (3)  SL L 274, 20.10.2005., str. 105.